કોડીનારના વડનગરમાં માનવબક્ષી બનેલો સિંહ આશરે સોળેક દિવસની જહેમત બાદ પાંજરે પૂરવામાં આવ્યો હતો. આરએફઓ ઓ.કે.ડોડીયા, ફોરેસ્ટર આઇ.એમ.પઠાણ, ગોપાલભાઇ રાઠોડ, સેવરાભાઇ, ભલગરીયા સહિતના સ્ટાફે રાત દિવસ ઓબ્ર્ઝવેશન કરીન સિંહને પાંજરે પૂરવામાં સફળતા મળી હતી. આ સિંહે કોડીનારમાં વડનગરમાં હમીરભાઇ લાખણોત્રાની વાડીમાં સિંહે ગાયનું મારણ કર્યા બાદ એજ દિવસે વૃધ્ધા વલાઇબેનને ફાડી ખાધા હતા. તો રાત્રે આ સિંહ એજ રાત્રે બળદનું મારણ કર્યુ હતું. આ માનવભક્ષી સિંહ આટલેથી ન અટકતા ચાર જુદી જુદી જગ્યાએ મારણ અને બે માણસો પર હુમલો કર્યો હતો. જોકે તારીખ 9 જૂનના રોજ વનતંત્રે પાજરૂ મૂકતા અંતે આ સિંહ પાંજરા ભેગો થયો હતો અને તંત્ર તથા સ્થાનિકોએ રાહતનો શ્વાસ લીધો હતો.